50 PIÈCES JUSTIFICATIVES. 



III. 



1300. — 28 MAI. 



Le seigneur et la communauté d'Yves reconnaissent devoir, pour sauvemenl, à Jehan rie 

 Haitiaut, seigneur de Beaumont, une renie annuelle de /ï livres. 



Sachent tout chil qui sontetqui à venir sont, qui eestescript veront ou oront, que li ville 

 d'Yve cl toute li communités doient et ont enconventà rendre à Jehan de Hainau, seigneur 

 de Beaumont, ainsnet iil à noble homme et poissant monsigneur le coule de Hainau et de 

 Hollande, de Zelande et seigneur de Frize, quinze livres de blans cescun an à tousjours 

 hiretaulement, à lui et à son hoir et à sen remanant, à payer et rendre ces quinze livres de- 

 vant dittes au premier diocs après le saint Andriu le premier que nous aicndons, et ensi 

 payer d'an en an au dioes après le saint Andrieu. Et doient tel argent aporter et payer à 

 Beaumont cescun an au signeur de Beaumont ou à celui qui serait en sen lieu, au jour 

 devant dit à tousjours hiretaulement. Et doient ces quinze livres devant dittes pour le 

 raison dou sauvement. Et s'il avenoit qu'il dciïallissent de leur paiement à ce dioes desseur 

 nommet, il sont à telle amende que les autres villes qui doient le sainement seraient, s'eles 

 defaloient de paiement. Et à ces convens tenir et aemplir, a oblegiet et oblege Bauduins 

 d'Yve, lieux monsigneur Simon, le communitet de le ville d'Yve toute et lui et le sien, Colars 

 li lieux Colart Rigory, Colars li lieux Thumas Rigory, Pierars Poisse, Henris de le Kienéc, 

 Jakemes Wasit, Jehans escuiers, Alars lieux le Boin-Vallet, Jehans li lieux Alart Clabot, 

 Jehans lieux Pierre Rosat, Colars de Formelles, Andriuli lieux Jehan Andrieu. Toutchi 

 cy deseure nommet sont obligiet et oblcgent en otel point com Bauduins devans dis. Et ces 

 convens chi deseure dis oui chil d'Yve chi deseure nommet recongneut par devant Gobert 

 d'Elh, prouvost de Biaumont, qui ert ou lieu dou signeur. Et si fuient comme homme de 

 licl' Jehan de Haynau, seigneur de Beaumont devant dit, Ansiauxde saint Remy, Hues de 

 le Glisuclle, Gossuins d'Aihes, Jehennars d'Aibes. Et si fti comme maires de Beaumonl 

 Adans Atifols, et comme jurés Wery d'Aihes, Jehans de saint Orner, Gérais li Carliers, 

 Mahicus Fronissars, Jakemes de Bray, Gerars li Robinete, Jehans Euriaux. 



Ce lu fait à Beaumont, l'an del incarnation nostre Signeur mil et trois cens, le lundi 

 procain après l'Ascencion. 



Chartes de saint Lambert , aux archives de l'Etat, à 

 Liège. Copie île l'époque, ii" 4b2 de l'inventaire de 

 M. Schoonbroodt. 



